সমকামিতা অপরাধ নয়। বৃহস্পতিবার ঐতিহাসিক এই রায় দিয়েছে সুপ্রিম কোর্ট। ভালবাসার আবেদনে সাড়া দিয়েছে দেশের শীর্ষ আদালত। আর এই আবহে সবেচেয়ে বেশি করে পরিচালক কৌশিক গঙ্গোপাধ্যায়ের মনে পড়ছে প্রয়াত পরিচালক ঋতুপর্ণ ঘোষকে। সোশ্যাল মিডিয়ায় ঋতুপর্ণর একটি ছবি শেয়ার করেছেন কৌশিক। তিনি লিখেছেন, ‘এলেম নতুন দেশে- তলায় গেল ভগ্ন তরী, কূলে এলেম ভেসে। তুমি থাকলে আজ উত্সব হতো শহরে। বিদায় ৩৭৭, স্বাগত নগরকীর্তন। সব যোদ্ধাদের অভিনন্দন জানাই।’ ব্রিটিশ আমলে তৈরি ১৮৬১ সালের ভারতীয় দণ্ডবিধির ৩৭৭ ধারায় সমকামী যৌন সম্পর্ককে অপরাধের তকমা দেওয়া হয়েছিল। তাকেই‘অসাংবিধানিক’বলে খারিজ করে দিয়ে প্রধান বিচারপতির নেতৃত্বাধীন সাংবিধানিক বেঞ্চ বৃহস্পতিবার রায় দিয়েছে, ৩৭৭ ধারা সমকামীদের সমানাধিকারে ধাক্কা দিচ্ছে। প্রধান বিচারপতি বলেন, ‘‘আমি যা, আমি তা-ই। আমাকে সে ভাবেই গ্রহণ করতে হবে।’’ সত্যিই হয়তো ঋতুপর্ণ থাকলে আজ উত্সব হত শহরে...। 'এলেম নতুন দেশে - তলায় গেল ভগ্ন তরী, কূলে এলেম ভেসে।।' তুমি থাকলে আজ উৎসব হতো শহরে। বিদায় 377, স্বাগত নগরকীর্তন। সব যোদ্ধাদের অভিনন্দন জানাই। pic.twitter.com/D1xC1yjbCQ